آلمانیا باشباخانی آنگلا مرکل 2 فوریه جمعه آخشامی گونو تورکیه‌یه گله‌جک.
آلمان حکومت سؤزچوسو ایستفن سیبر، تشکیل ائتدیگی مطبوعات کنفرانسیندا، سفرین، سوریه‌ده‌کی وضعیتین و تورکیه-آوروپا بیرلیگی ایلیشکی‌لری‌نین یانیندا بعضی ایکی‌لی پروبلئم‌لرین گوندمده اولدوغو بو دؤورده اؤنم کسب ائتدیگینی سؤیله‌دی.
باشباخان مرکلین سفر پلانی‌نین آیرینتیلارینین هله بللی اولمادیغینی ایفاده ائدن سیبر، بو قونودا تورک طرفی ایله امکداشلیغین داوام ائتدیگینی قید ائتدی.
آلمانیا‌دان سیغینا‌جاق طلب ائدن ناتودا وظیفه‌لی تورک وطنداش‌لاری حاقین‌داکی دگرلندیرمه‌سی‌نین سوروشولماسی اوزرینه سیبر، سیغنما طلب ائدن‌لرین وضعیت‌لری‌نین اینجه‌لنه‌جگینی و بونا یئتکی‌لی اورگان‌لارین قرار وئرجیینی ایفاده ائتدی.
مطبوعات کنفرانسینا قاتیلان آلمانیا ایچ ایشلری باخانلیغی سؤزچوسو یوهان دیمروت دا، گئچن ایل آلمانیا‌دان سیغینا‌جاق طلب ائدن تورک وطنداش‌لاری‌نین ساییسیندا دقته چارپان بیر آرتیش اولدوغونو سؤیله‌دی.
